ai4bharat/Pralekha huggingface dataset:
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 194.76 کروڑ سے تجاوز کرگئی
12 سے 14 سال کی عمر کے گروپ کے لئے 3.49کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 36,267 ہے
گذشتہ 24 گھنٹوں میں 7,584 نئے معاملات سامنے آئے
شفایابی کی شرح فی الحال 98.70 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.50 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کیعبوری رپورٹوں کے مطابق 194.76 کروڑ  سے تجاوز کرگئی ہے۔یہ سنگ میل2,49,36,054 سیشن کے ذریعہ حاصل کیا گیا ہے۔
12 سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 3.49کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,07,512
|
|
دوسری خوراک
|
|
1,00,46,444
|
|
احتیاطی خوراک
|
|
53,64,614
|
|
صف اول کے کارکنان
|
|
پہلی خوراک
|
|
1,84,20,289
|
|
دوسری خوراک
|
|
1,75,94,513
|
|
احتیاطی خوراک
|
|
90,96,477
|
|
12 سے 14 سال کی عمر کا گروپ
|
|
پہلی خوراک
|
|
3,49,17,732
|
|
دوسری خوراک
|
|
1,88,71,349
|
|
15 سے 18 برس کی عمر کے گروپ کے افراد
|
|
پہلی خوراک
|
|
5,97,72,453
|
|
دوسری خوراک
|
|
4,67,26,172
|
|
18سے44برس کی عمرکےگروپکےافراد
|
|
پہلی خوراک
|
|
55,74,97,921
|
|
دوسری خوراک
|
|
49,36,35,305
|
|
احتیاطی خوراک
|
|
13,40,312
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,33,08,961
|
|
دوسری خوراک
|
|
19,16,44,537
|
|
احتیاطی خوراک
|
|
17,11,553
|
|
60 سال سے زیادہ عمرکےافراد
|
|
پہلی خوراک
|
|
12,71,38,362
|
|
دوسری خوراک
|
|
11,95,79,805
|
|
احتیاطی خوراک
|
|
2,05,68,681
|
|
احتیاطی خوراک
|
|
3,80,81,637
|
|
کل تعداد
|
|
1,94,76,42,992
ہندوستان میں زیرعلاج مریضوں کی تعداد آج 36,267 ہوگئی جو ملک کے مجموعی پازیٹو معاملات کا 0.08فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.70 فیصد ہے۔گزشتہ 24 گھنٹوں کے دوران 3,791 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,26,44,092 ہے۔
گزشتہ 24 گھنٹوں کے دوران 7,548 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,35,050 انجام دیئے گئے۔ ہندوستان میں اس وقت تک مجموعی طور پر85.41 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.50 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 2.26 فیصد درج کی گئی ہے۔
وزیراعظم کا دفتر
وزیر اعظم نے تمام اہل وطن کو ہولی کے لئے نیک خواہشات پیش کیں
وزیر اعظم جناب نریندر مودی نے تمام اہل وطن کو خوشیوں اور رنگوں کی ہولی کی مبارکباد دی ہے اور اس خواہش کا اظہار کیا ہے کہ سبھی کی زندگی میں خوشیاں اور امنگیں آئیں۔
وزیراعظم نے ٹویٹ کیا۔
ہولی کی بہت بہت نیک خواہشات۔ آپ سبھی کی زندگی میں ہمیشہ خوشی اور امنگ کا رنگ برسے۔ آپ سب کو خوشیوں اور رنگوں بھری ہولی کی مبارکباد!
۔۔۔۔۔۔۔۔۔۔۔
ش ح۔ا گ۔ن ا۔
U- 2422
(
زراعت اور کاشتکاروں کی فلاح و بہبود کی وزارت
کابینہ نے فصل بیمہ اسکیموں کے نفاذ میں موجودہ چیلنجوں کے حل کے لئے پردھان منتری فصل بیمہ یوجنا اور موسم پر مبنی فصلوں کے دوبارہ سے کئے گئے بیمہ کو نئی شکل اور نئی تبدیلی لانے کو منظوری دی
نئی دہلی، 19 فروری / وزیراعظم جناب نریندر مودی کی سربراہی میں مرکزی کابینہ میں آج فصل بیمہ اسیکیموں کے نفاذ میں موجودہ چیلنجوں کو حل کرنے کے لئے پردھان منتری فصل بیمہ یوجنا  اور موسم پر مبنی فصلوں کے دوبارہ سے کئے گئے بیمہ  کو نئی شکل دینے اور نئی تبدیلی لانے کو منظوری دے دی ہے۔
پردھان منتری فصل بیمہ یوجنا اور موسم پر مبنی فصلوں کے دوبارہ سے کئے گئے بیمہ کی اسکیم کے کچھ شقوں/ پیرا میٹرس میں ترمیم کی حسب ذیل تجویز ہے۔
- بیمہ کمپنیوں کو کاروبار کاالاٹمنٹ تین سالوں کے لئے دیا جائے گا(پردھان منتری فصل بیمہ یوجنا/ موسم پر مبنی فصلوں کے دوبارہ سے کئے گئے اسکیم
- ریاستوں مرکز کے زیر انتظام علاقوں کو مالیہ کے دائرے یا قومی اوسط پیداوارکا ضلع سطح ویلیو یعنی این اے وائی کسی بھی ضلع کے فصل کامبنیشن دونوں کے لئے انشور کی گئی رقم کی شکل میں کم سے کم امدادی قیمت ایم ایس بی کو چننے کا متبادل دیاجائے گا۔دیگر فصلوں کے لئے فصل کی کھیت قیمت پر غور کیاجائے گا۔ جن کا کم سے کم امدادی قیمت کااعلان نہیں کیا گیا ہے۔
- پی ایم ایف بی وائی/ آر ڈبلیو بی سی آئی ایس کے تحت مرکزی سبسڈی غیر سیچائی والے علاقوں/ فصلوں کے لئے 30 فیصد تک پریمیئم شرحوں کے لئے محدود ہوگی اور سینچائی والے علاقوں فصلوں کے لئے 25 فیصدہوگی۔50 فیصد یا اس سے زیادہ غیر سینچائی والے علاقے والے ضلعوں کو سینچائی والے علاقے/ ضلع کی شکل میں مانا جائے گا۔
- اسکیم لاگو کرنے میں ریاستوں/ مرکز کے زیرانتظام علاقوں کے لئے لچیلا پن ہوگا اور ان کے پاس پریوینٹڈ بوائی، مقامی آفات، وسعت سیزن میں منفی حالات اور فصل کٹائی بعد کے نقصانات جیسے اضافی جوکھم کور/ خصوصیات میں سے کوئی ایک یا متعدد چننے کا متبادل ہوگا۔ریاست مرکز کے زیرانتظام علاقے اولہ بارش وغیرہ جیسے مخصوص سنگل جوکھم / بیمہ کور کی پیش کش پی ایم ایف بی وائی کے تحت بیس کور کے ساتھ اور بیس کور کے بنا دونوں حالات میں کرسکتے ہیں۔
- ریاستوں کے ذریعہ متعلقہ بیمہ کمپنیوں کو طے شدہ مدت میں آگے پریمیئم سبسڈی میں تاخیر کرنے کی صورت میں ریاستوں کو بعد کے سیزن میں اسکیم کو لاگو کرنے کی اجازت نہیں دی جائے گی۔خریف اور ربی سیز ن کے لئے اس شق کو نافذ کرنے کی کٹ آف تاریخ آنے والے سالوں میں 31 مارچ اور 20 ستمبر ہوگی۔
اسکیم سے متعلق شقوں ، پیمانوں اور پی ایم ایف بی وائی اور آر ڈبلیو بی سی آئی ایس کے آپریشنل رہنما خطوط میں ترمیم کرکے مذکورہ ماڈی فیکشن کو شامل کیا جائے گا اور انہیں خریف 2020 سیزن سے لاگو کیاجائے گا۔
امید ہے کہ ان تبدیلیوں سے کسان بہتر طریقے سے فصل اگانے میں جوکھم اٹھانے کے اہل ہوسکتے ہیں اور اس سلسلے میں وہ بندوبست کرسکیں گے اور فصل آمدنی کو مضبوط بنانے میں کامیاب ہوں گے اس سے شمال مشرقی علاقے میں کوریج بڑھے گا اور شمال مشرقی خطے کے کسان بہتر طریقے سے زرعی جوکھم انتظامات میں با صلاحیت بن سکیں گے۔ ان تبدیلیوںکو پورے ملک میں خریف 2020 سیزن سے نافد کرنے کی تجویز ہے۔
۔۔۔۔۔۔۔۔۔۔۔

U –839
(Visitor Counter : 66
وزیراعظم کا دفتر
وزیراعظم کل مغربی بنگال میں جلپائی گڑی کا دورہ کریں گے
وزیراعظم مغربی بنگال میں 1938 کروڑ روپے کی لاگت سے قومی شاہراہوں کے پروجیکٹ کا سنگ بنیاد رکھیں گے
وزیراعظم جلپائی گڑی میں نئی ہائی کورٹ سرکٹ بنچ کا افتتاح کریں گے
نئی دہلی، 7 فروری 2019/ وزیراعظم جناب نریندرمودی 8 فروری 2019 کو جلپائی گڑی کا دورہ کریں گے۔ وہ وہاں چار لین والے این ایچ -31 ڈی کے فلاکاٹا –سلسلاباڑی سیکشن کا سنگ بنیاد رکھیں گے ۔ قومی شاہراہوں کا 41.7 کلو میٹر طویل یہ سیکشن مغربی بنگال میں جلپائی گڑی ضلع میں آئے گا اور اس کی تعمیر پر تقریباً 1938 کروڑ روپے لاگت آئے گی۔
اس پروجیکٹ سے سلسلا باڑی اور علی پور دوار سے سلی گڑی تک کا فاصلہ تقریباً پچاس کلو میٹر کم ہوجائے گا۔ اس کی بڑی اہمیت ہے کیونکہ سلی گڑی تک بہتر رسائی کا مطلب ریلوے اور فضائی راستوں تک بہتر رسائی ہے۔ قومی شاہراہ سے چائے اور دیگر مصنوعات کے متعلقہ علاقے سے بازاروں تک جانے کے عمل میں بہتری پیدا ہوگی۔ اضافہ شدہ کنیکٹی ویٹی کا نتیجہ علاقہ میں بہتر سیاحت کی شکل میں بھی ظاہر ہوگا۔
ان تمام کارروائیوں سے ریاست میں سماجی اقتصادی سرگرمی کو بڑھاوا ملے گا اور مقامی لوگوں کے لئے روزگار کے مواقع پیدا ہوں گے۔
نیشنل ہائی وے میں سڑک استعمال کرنے والوں کو ریلیف فراہم کرنے کی غرض سے حفاظت کے تمام ضروری اجزا شامل ہوں گے۔ قومی شاہراہ کے اس سیکشن پر تین ریلوے اوور برج ، دو فلائی اوور ، موٹر گاڑیوں کے گزرنے کے زیر زمین تین راستے، 8 بڑے پل اور 17 چھوٹے پل ہوں گے۔
وزیراعظم جناب نریندر مودی جلپائی گڑی میں نئی ہائی کورٹ سرکٹ بنچ کا افتتاح بھی کریں گے۔ کلکتہ ہائی کورٹ کی جلپائی گڑی سرکٹ بنچ سے شمالی بنگال میں دراجلنگ ، کالم پونگ، جلپائی گڑی اور کوچ بہار کے لوگوں کو تیز رفتاری کے ساتھ انصاف فراہم ہوسکے گا۔ ان چار اضلاع کے لوگوں کو بنچ تک رسائی کے لئے سو کلو میٹر سے کم کا بھی فاصلہ طے کرنا پڑے گا جب کہ اس وقت کلکتہ ہائی کورٹ جانے کے لئے 600 کلو میٹر کا فاصلہ طے کرنا پڑتا ہے۔
۔۔۔۔۔۔۔۔۔۔۔
م ن ۔ ج ۔ ج۔
U- 794
(Visitor Counter : 41
صحت اور خاندانی بہبود کی وزارت
ڈاکٹر ہرش وردھن نے ڈاکٹروں کے وفد سے ملاقات کی، حملے کی مذمت کی اور انہیں کام کرنے کا محفوظ ماحول فراہم کرنے کا یقین دلایا
نئی دہلی،14؍جون،صحت اور کنبہ بہبود کے مرکزی وزیر ڈاکٹر ہرش وردھن نے آج یہاں ایمس ، صفدر جنگ اسپتال، ڈاکٹر رام منوہر لوہیا اسپتال کے ریسیڈنٹ ڈاکٹروں کی ایسوسی ایشن کے وفد، یونائیٹڈ ریسیڈنٹ اینڈ ڈاکٹر زایسوسی ایشن آف انڈیا  اور فیڈریشن آف ریسیڈنٹ ڈاکٹر ز ایسوسی ایشن  سے ملاقات کی، جنہوں نے مغربی بنگال میں ڈاکٹروں کے خلاف تشدد کے معاملے میں وزیر صحت کو ایک میمورنڈم پیش کی۔ تشدد کے واقعے پر گہری تشویش ظاہر کرتے ہوئے ڈاکٹر ہرش وردھن نے کہا کہ ’’میں پرزور انداز میں ڈاکٹروں کے خلاف غیر قانونی طرز عمل اور حملے کی مذمت کرتا ہوں، میں اس معاملے پر مغربی بنگال کی وزیراعلیٰ کے ساتھ بات کروں گا‘‘۔ بنگال کی وزیراعلیٰ محترمہ ممتابنرجی کو تحریر کردہ مراسلے میں ڈاکٹر ہرش وردھن نے اُن سے احتجاج ومظاہرے کے خاتمے کو یقینی بنانے اور ڈاکٹروں کو کام کا محفوظ ماحول فراہم کرانے کی اپیل کی۔ انہوں نے کہا کہ ریاست میں جاری ہڑتال کی وجہ سے پورے ملک کے مریضوں کو سخت مشکلات کا سامنا ہے اور حفظان صحت کی خدمات پر منفی اثرات مرتب ہورہے ہیں۔
وزیر صحت نے مزید کہا کہ وہ اسپتالوں کو تحفظ فراہم کرانے کے مسئلے پر وزارت داخلہ کے ساتھ بات کریں گے اور اس معاملے کو دوسری ریاستوں کے وزرائے اعلیٰ اور وزرائے صحت کے ساتھ بھی اٹھائیں گے تاکہ مستقبل میں ایسے ناخوشگوار واقعات سے بچا جائے اور ڈاکٹروں کو کام کا محفوظ ماحول مہیا کرایا جائے۔ انہوں نے مزید کہا کہ ریاستوں کو تمام ممکنہ احتیاطی اور حفاظتی اقدامات کرنے چاہئے جو انہیں ضروری محسوس ہوں تاکہ پُرامن ماحول بنے اور ڈاکٹر نیز طبی ادارے بلا کسی خوف اور اس تردد کے ، کہ ان پر کسی قسم کا حملہ ہوسکتا ہے، اپنی ذمہ داریاں پیشہ وارانہ انداز میں انجام دے سکیں۔
ڈاکٹروں سے خصوصا مغربی بنگال کے ڈاکٹروں سے اپیل کرتے ہوئے ڈاکٹر ہرش وردھن نے کہا کہ ’’ڈاکٹروں کو احتجاج کے دوسرے آسان اور علامتی راستے اپنانے چاہئے، چونکہ معالج کی ذمہ داری اپنے مریضوں کے حقوق کے تحفظ کی ہے اس لئے احتجاج کے لئے ہڑتال یقینی طور پر بہتر راستہ نہیں ہے، مریضوں کو فوری اور ہنگامی حفظان صحت کی سہولیات سے محروم نہیں کیا جانا چاہئے‘‘۔
ڈاکٹر ہرش وردھن نے تمام مریضوں اور ان کے اہل خانہ سے بھی ڈاکٹروں کی امن وسکون اور تنددہی کے ساتھ اپنے فرائض انجام دینے اور اپنی پیشہ وارانہ صلاحیتوں کا مظاہرہ کرنے میں مدد کی اپیل کی، تاکہ تشدد کا کوئی واقعہ رونما نہ ہو۔ ڈاکٹر ہرش وردھن نے مزید کہا کہ ’’ڈاکٹر ہمارے سماج کا لازمی حصہ ہیں اور ان میں اکثر وبیشتر دباؤ میں اور مشکل حالات میں کام کرنا پڑتا ہے۔ میں تمام مریضوں اور ان کے معالجوں سے ضبط وتحمل کا مظاہرہ کرنے کی اپیل کرتا ہوں‘‘۔
ڈاکٹر ہرش وردھن نے ریاستی حکومتوں سے بھی اپیل کی کہ تشدد کے ایسے تمام واقعات کہ فورا جانچ کی جائے تاکہ یہ بات یقین ہو کہ جرائم پیشہ افراد کو مقررہ وقت کے اندر سزا مل سکے۔
۔۔۔۔۔۔۔۔۔۔۔۔۔۔
U-2463
(Visitor Counter : 38
وزارت سیاحت
جناب پرہلاد سنگھ پٹیل نے کھجوراہو میں ’کھجوراہو کو ایک مشہور سیاحتی مقام بنانا‘ کے عنوان سے منعقدہ پروگرام میں شرکت کی
نئی دہلی، 26 مارچ 2021: وزارت سیاحت، حکومت ہند 25 سے 27 مارچ 2021 تک کھجوراہو میں واقع ’چھترسال کنوینشن سینٹر‘ میں ایک ایم آئی سی ای روڈ شو ’میٹ ان انڈیا‘ کا انعقاد کر رہی ہے۔ اس اجلاس کی خیرمقدمی تقریب 26 مارچ 2021 کو منعقد ہوئی؛ جس کے دوران ’انڈیا کنوینشن پروموشن بیورو‘  کے نائب چیئرمین جناب امریش تیواری نے ملک میں ایم آئی سی ای صنعت کے مستقبل کے موضوع پر پرزنٹیشن پیش کی ، بعد ازاں، مزید ایک پرزنٹیشن مدھیہ پردیش ٹورزم بورڈ کی ایڈشنل مینجنگ ڈائرکٹر محترمہ سونیا مینا کے ذریعہ پیش کی گئی، جس میں مدھیہ پردیش کے متعدد پرکشش سیاحتی مقامات پیش کیے گئے۔ اپنے کلیدی خطبے میں، جی ایم آر گروپ کے سی ای او جناب اشونی لوہانی نے کہا کہ مدھیہ پردیش حقیقی معنوں میں بھارت کا اہم علاقہ ہے اور اس میں سیاحوں کی توجہ اپنی جانب مبذول کرانے کے مضمرات موجود ہیں۔ انہوں نے کووِڈ کے بعد سیاحت کے شعبے میں رونما ہونے والی تبدیلیوں پر بھی روشنی ڈالی۔ وزارت سیاحت کے سکریٹری جناب اروند سنگھ نے اپنے خطاب میں کہا کہ وزارت سیاحت حصہ داران کو حمایت فراہم کرنے کے علاوہ ملک میں سیاحت کے شعبے کی ترقی کے عمل کو بھی مہمیز کر رہی ہے۔
دوسرے دن کے اجلاس کا موضوع تھا ’کھجوراہو کو مشہور سیاحتی مقام بنانا‘، جس کے دوران ڈیزائن ایسوسی ایٹس کے پارٹنر جناب جے ککٹیکار کے ذریعہ کھجوراہو کے ماسٹر پلان پر ایک تفصیلی پرزنٹیشن پیش کی گئی۔ سیاحت و ثقافت کے وزیر نے پرزنٹیشن ملاحظہ کی اور اس پر تفصیلی غور و خوض کیا۔ اس کے بعد، مختلف مقامی حصہ داران اور مقامی میڈیا نے بھی کھجوراہو کے ترقیاتی پہلوؤں پر اپنے خیالات کا اظہار کیا اور کھجوراہو کے ماسٹر پلان کے بارے میں اپنے سجھاؤ اور تبصرے پیش کیے۔
بعدازاں، کھجوراہو کو ایک مشہور سیاحتی مقام کے طور پر ترقی و فروغ دینےکے مختلف پہلوؤں، مقامات کے ورثے اور آس پاس کے پرکشش مقامات کے بارے میں تبادلہ خیالات کیے گئے۔ اس اجلاس میں جناب پرہلاد سنگھ پٹیل، وزیر ، حکومت ہند؛ جناب اروند سنگھ، سکریٹری ، حکومت ہند؛ جناب شیو شیکھر شکلا، پرنسپل سکریٹری ، حکومت مدھیہ پردیش؛ جناب ابیناش منگھانی، ویلکم ہیری ٹیج کے سی ای او؛ ڈاکٹر نوینا جافا، کلچرل ٹیکنوکریٹ؛ جناب جی کملا وردھانا راؤ ، چیئرمین اور مینجنگ ڈائرکٹر، آئی ٹی ڈی اور جناب پرنب سرکار نے شرکت کی۔ ارنسٹ اینڈ ینگ کے سینئر پارٹنر اور لیڈر جناب گورو تنیجا نے اس اجلاس کی نظامت کے فرائض انجام دیے۔
عملے، عوامی شکایات اور پنشن کی وزارت
ڈی پی ٹی کے آن لائن کورونا کورسز شروع ہونے کے دو ہفتوں کے اندر2 لاکھ 90ہزار سے زیادہ ٹریننگ کورسز اور ایک لاکھ 83 ہزار صارفین نے اندراج کرایا: ڈاکٹر جتندر سنگھ
نئی دلی 23 اپریل 2020: ڈی او پی ٹی  کے آن لائن کورونا کورس کو کافی ردعمل مل رہا ہے اور اس کے آغاز کے دو ہفتوں کے اندر ، 2،90،000 سے زیادہ تربیتی کورسز کا آغاز ہوچکا ہے اور 1،83،000 سے زیادہ صارفین نے اندراج کیا ہے۔ شمال مشرقی خطے کی ترقی،وزیر اعظم کے دفتر ، وزارت برائے عملہ ، عوامی شکایات ، پنشن ، جوہری توانائی اور خلا  ، ڈاکٹر جتیندر سنگھ نے آج نئی دہلی میں میڈیا کو اس بات سے آگاہ کیا۔ انہوں نے کہا کہ ایک منفرد ،اپنے نوعیت کے پہلے تجربے میں ، ڈی او پی ٹی نے علم پلیٹ فارم https://igot.gov.in کا آغاز کیا اور اس کے ذریعے ، فرنٹ لائن کے کورونا جنگجوؤں کو بااختیار بنانے کے لئے ایک ماڈیول کا آغاز کیا ہے۔ انہوں نے کہا کہ کوڈ وبا سے نمٹنے کے لئے ، ایک آن لائن میڈیم کا تصور کیا گیا تھا تاکہ وہ فرنٹ لائن کورونا جنگجوؤں کی تربیت اور اپ ڈیٹ کرسکیں جو حقیقت میں یہ ایک انوکھی کامیابی کی کہانی ثابت ہوئی اور آنے والے وقت میں ممکنہ طور پر مختلف شکلوں میں استعمال ہوسکتی ہے۔
انہوں نے یہ بھی بتایا کہ مخصوص پلیٹ فارم مقررہ اوقات اور کسی خاص جگہ پر تربیتی ماڈیول مہیا کررہا ہے ، تاکہ اسمارٹ فونز کے ذریعے کووڈکو جواب دیا جاسکے۔ اس مقصد کے لئے ایک وقف شدہ اینڈروئیڈ پر مبنی ایپ بھی شروع کی گئی ہےاور اس ایپ کا لنکhttps://bit.ly/dikshaigot. کا استعمال کرکے ڈاؤن لوڈ کیا جاسکتا ہے۔
کووڈ کے بارے میں معلومات کا پلیٹ فارم وزیر اعظم جناب نریندر مودی کے ویژن پر مبنی ہے ، تاکہ صف اول کے جنگجوؤں کو بااختیار بنائے اورانہیں کووڈ کی وبا کا شکار ہونے سےبچانے کے لئے انہیں صحیح قسم کا علم مہیا کیا جا سکے - کورس کے تربیتی مواد میں کوڈ کے بارے میں بنیادی معلومات ، کلینیکل مینجمنٹ ، آئی سی یو کیئر مینجمنٹ ، انفیکشن کی روک تھام اور نگہداشت ، پی پی ای کا استعمال ، سنگرودھ اور قید ، این سی سی کیڈٹوں کی تربیت ، کوویڈ 19 مقدمات کا انتظام ، لیبارٹری کے نمونے شامل ہیں۔ مجموعہ اور امتحان ، مریض کی نفسیاتی نگہداشت ، کوویڈ میں بچے کی دیکھ بھال ، کوڈ کے دوران حمل کی دیکھ بھال شامل ہے۔
ماڈیول میں باقاعدگی سے نئے معلومات کا مواد شامل کیا جارہا ہے اور تربیتی ماڈیول 18 ڈاکٹروں ، نرسوں ، پیرامیڈیکس اور پولیس تنظیموں سے لے کر نہرو یووا مرکز ، آنگن واڑی اور آشا کارکنوں کی تربیت کی ضروریات کو پورا کرنے کے لئے تیار کیا گیا ہے۔
صدر جمہوریہ کا سکریٹریٹ
صدرِ جمہوریۂ ہند نے، ڈاکٹر اے پی جے عبدالکلام مرحوم کو ، اُن کے یوم ولادت پر گلہائے عقیدت پیش کئے
نئیدہلی15اکتوبر۔صدر جمہوریہ ہند جناب رام ناتھ کووند نے ، آج راشٹرپتی بھون میں ،سابق صدر جمہوریہ ہند ڈاکٹر اے پی جے عبدالکلام مرحوم کو ان کے یوم ولادت  پر گلہائے عقید ت پیش کئے ۔اس موقع پر راشٹرپتی بھون کے افسران اور عملے نے بھی مرحوم ڈاکٹر اے پی جے عبدالکلام کو خرا ج عقیدت پیش کیا ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔س ش ۔رم
U-5338
(Visitor Counter : 59
سائنس اور ٹیکنالوجی کی وزارت
گوار گم اور چیٹوسن کا استعمال کرتے ہوئے تیار کردہ نئے جلد جلنے والے پولیمر میں پیکنگ مٹیریل کے طور پر استعمال کی وسیع صلاحیت ہے
نئی دلّی ،05 اکتوبر / بھارتی سائنسدانوں کی ایک ٹیم نے گوار گم اور چیٹوسن کا استعمال کرتے ہوئے ایک ماحول دوست ، غیر زہریلا ، بایوڈی گریڈ ایبل پولیمر تیار کیا ہے۔ یہ دونوں مادے پولی سیکرائڈ ہیں ، جو گوار کی پھلیوں اور کیکڑوں اور جھینگے کے بیرونی خول سے نکالے جاتے ہیں ۔ پانی کے اعلی استحکام ، اعلی میکانی طاقت اور منفی ماحولیاتی حالات کے خلاف بہترین مزاحمت والی یہ گوار گم-چیٹوسن فلم پیکجنگ کے لئے ایپلی کیشنز میں استعمال ہونے کی بڑی صلاحیت رکھتی ہے۔
پولیساکرائڈز چند اعلی صلاحیت والے بائیو پولیمرز میں سے ایک ہیں ، جو پیکیجنگ مواد کی ترکیب میں استعمال کئے جا سکتے ہیں۔ تاہم ، کچھ خامیوں کی وجہ سے انہیں ترجیح نہیں دی جاتی ہے ، جیسے پولی ساکرائڈز کا کم میکانی معیار ، پانی میں گھلنے اور کم مزاحمتی خصوصیات ۔
پولیساکرائڈز کے ان چیلنجز سے نمٹنے کے لئے ، ایسوسی ایٹ پروفیسر ڈاکٹر دیواشیش چودھری اور انسپائر جونیئر ریسرچ فیلو سجاد الرحمن نے ایک گوار گم-چیٹوسن کمپوزٹ فلم بنائی ہے ، جو کہ کراس لنکڈ پولیساکرائڈ ہے ، جس میں کسی طرح کےپلاسٹکائزر کا استعمال نہیں کیا گیا ہے۔ اس میں پولیمر فلمیں بنانے کی ایک سادہ تکنیک اختیار کی گئی ہے۔ اس طرح تیار کردہ بائیو پولیمر کمپوزٹ فلم میں پانی کی اعلی استحکام ، اعلی میکانی طاقت اور منفی ماحولیاتی حالات کے خلاف بہترین مزاحم ہے۔ یہ تحقیق حال ہی میں جریدے ’ کاربوہائیڈریٹ پولیمر ٹیکنالوجیز اینڈ ایپلی کیشنز ‘میں شائع ہوئی ہے۔
تحقیق کرنے والوں نے پایا ہے کہ اس طرح بنائی گئی فلم 240 گھنٹوں کے بعد بھی پانی میں تحلیل نہیں ہوتی۔ اس کے علاوہ ، کراس لنکڈ گوار گم-چیٹوسن کمپوزٹ فلم کی مکینیکل طاقت عام بائیوپولیمرز سے زیادہ ہوتی ہے ۔ کراس سے منسلک گوار گم-چیٹوسن کمپوزٹ فلم 92.8 ڈگری کے اعلی رابطہ زاویہ کی وجہ سے انتہائی پانی کو روکنے والی ہوتی ہے ۔
اعلی میکانی طاقت ، پانی سے بچانے والی  خصوصیات اور تیار کردہ کراس لنکڈ گوار گم-چیٹوسن کی مزاحمت ماحولیاتی حالات کے خلاف اس کی پیکیجنگ ایپلی کیشنز میں استعمال ہونے کی صلاحیت کو بڑھاتی ہے۔
اشاعت کا لنک https://doi.org/10.1016/j.carpta.2021.100158
اس سلسلے میں مزید معلومات کے لئے ڈاکٹر دیوا شیش چودھری آئی اے ایس ایس ٹی  سے رابطہ کیا جا سکتا ہے ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 9727
(Visitor Counter : 144
کامرس اور صنعت کی وزارتہ
حکومت نے چھوٹی تجارت اور ای- کامرس پلیٹ فارموں کے درمیان تعاون کو بڑھانے کے لئے مختلف پہل قدمیاں کی ہیں
تمام ریاستوں میں ایک ضلع – ایک پروڈکٹ  اقدام کے تحت مہمات چلائی جا رہی ہیں تاکہ ای – کامرس پلیٹ فارموں کے سلسلے کو شروع کیا جا سکے
کاریگروں اور دستکاروں خاص طور پر ان لوگوں پر جو جغرافیائی اشاروں والے سامان اور کھلونوں کو مینوفیکچر کرتے ہیں ،خصوصی توجہ دی جا رہی ہے
حکومت نے چھوٹی تجارت اور ای- کامرس پلیٹ فارموں کے درمیان تعاون بڑھانے کے لئے مختلف پہل قدمیاں کی ہیں۔
محصولات کے محکمہ کے مرکزی بورڈ برائے بالواسطہ ٹیکس اور کسٹم  نے دستکاروں کے ذریعہ بنائے گئے مخصوص دستکاری کے سامان کے فروخت کرنے والوں کو جی ایس ٹی ایکٹ کے تحت لازمی رجسٹریشن کے حصول سے مستثنیٰ قرار دیا ہے ۔ اس طرح چھوٹی تجارتوں اور ای – پلیٹ فارموں کے دمیان تعاون کو فروغ دیا ہے ۔
صنعت اور داخلی تجارت کے فروغ کا محکمہ مختلف بڑے ای – کامرس پلیٹ فارموں کے ساتھ فعال طور پر مصروف ہے تاکہ کاری گروں اور دستکاروں جس میں وہ لوگ بھی شامل ہیں جو جغرافیائی اشاروں والے سامان اور کھلونوں کو تیار کرنے میں مصروف رہتے ہیں ، کو اون بورڈ لیا جا سکے ۔مزید ایک ضلع – ایک پروڈکٹ  اقدام کے تحت مختلف ریاستوں میں مہمات کو انجام دیا گیا ہے تاکہ شناخت شدہ مصنوعات کے فروخت کرنے والوں کو ای – کامرس پلیٹ فاروموں پر شروعات کی سہولت دی جا سکےاور اس طرح دیہی شعبے سے تعلق رکھنے والی چھوٹی تجارتوں کو زیادہ بڑی ویزیبلیٹی مہیا ہو ۔
مائکرو ، چھوٹی اور متوسط انٹر پرائزیز  نے ای – کامرس میں چھوٹی تجارتوں کی شرکت کو بڑھانے کے لئے کئی پہل قدمیاں کی ہیں جس میں مندرجہ ذیل چیزیں شامل ہیں:
- پروکیورمینٹ اور مارکیٹنگ سپورٹ  اسکیم : اس اسکیم کے تحت ‘‘ مائکرو اینٹر پرائز یز کے ذریعہ ای – کامرس کا اختیار کرنا ’’ کے سب کمپونینٹ کو متعارف کرایا گیا ہے ۔ اس نئے کمپونینٹ میں مائکرو اینٹر پرائزیز کے ذریعہ  کی ای - کامرس پورٹل کے ذریعہ پروڈکٹس یا خدمات کو فروخت کرنے لئے مالی امداد مہیا کرائی گئی ہے ۔
- قومی چھوٹی صنعتوں کی کارپوریشن کے پورٹلس : این ایس آئی سی، ایم ایس ایم ای عالمی مارٹ پورٹل کو چلا رہی ہے۔ یہ ایک غیر ٹرانزیکشنل بی 2بی پورٹل ہے جو ایم ایس ایم ای کو ای مارکیٹنگ سپورٹ کی سہولیات بہم پہنچاتی ہے ۔ یہ پورٹل تجارت ، ٹیکنا لوجی او رمالیات کی معلومات مہیا کراتی ہے اور ہندوستانی ایس ایم ای ایس کے بنیادی اجزاء کو بھی نمایا ں کرتی ہے ۔
- کھادی اور گاؤں کی صنعتوں کے کمیشن  کا ای – کامرس پورٹل : کے وی آئی سی نے ایک آن لائن پورٹل https://www.kviconline.gov.in کو ڈیویلپ کیا ہے تاکہ کھادی گرام ادھوگ بھون ، نئی دہلی کی طرف سے اضافہ کردہ کھادی پروڈکٹس کو فروخت کیا جا سکے ۔
قبائلی امور کی وزارت نے ای -ما رکیٹ پلیس www.tribesindia.com پورٹل کو قبائلی کوآپریٹیو مارکیٹنگ ڈیویلپمنٹ فیڈریشن آف انڈیا لمیٹڈ  کے ذریعہ شروع کیا ہے ۔ اس نے مختلف اہم ای پلیٹ فارموں کے ساتھ رابطہ قائم کیا ہے اور قبائلی کاریگروں کو ان کی مصنوعات کے آن لائن فروخت کے لئے آن – بورڈ کیا ہے ۔
یہ اطلاعات تجارت اور صنعت کے وزیر مملکت جناب سوم پرکاش نے آج راجیہ سبھا میں ایک تحریری جواب میں دی ہیں۔
۔ ۔ ۔ ۔ ۔ ۔ ۔ ۔ ۔
(ش ح۔ا ک۔ ر ب (
U. No. : 1234
(Visitor Counter : 93
وزیراعظم کا دفتر
روزگار میلہ کے تحت، وزیر اعظم 20 جنوری کو سرکاری محکموں اور تنظیموں میں بھرتی ہونے والوں کو تقریباً 71000 تقرری نامے تقسیم کریں گے
وزیر اعظم جناب نریندر مودی 20 جنوری 2023 کو صبح 10:30 بجے ویڈیو کانفرنسنگ کے توسط سے سرکاری محکموں اور تنظیموں میں بھرتی ہونے والوں کو تقریباً 71000 تقرری نامے تقسیم کریں گے۔ اس موقع پر وزیر اعظم ان تقررشدہ افراد سے خطاب بھی کریں گے۔
روزگار میلہ، روزگار پیدا کرنے کو اولین ترجیح دینے کی وزیر اعظم کی عہد بندگی کو پورا کرنے کی سمت میں ایک قدم ہے۔توقع کی جاتی ہے کہ یہ روزگار میلہ مزید روزگار پیدا کرنے کے لیے ایک محرک کے طور پر کام کرے گا اور نوجوانوں کو ان کی اختیارکاری اور ملک کی ترقی میں شراکت داری کے لیے بامعنی مواقع فراہم کرے گا۔
ملک بھر سے منتخب کیے گئے یہ نوتقرر شدہ افراد، بھارتی حکومت کے تحت جونیئر انجینئرس، لوکو پائلٹ، تکنیکی ماہر، انسپکٹر، سب انسپکٹر، کانسٹیبل، اسٹینوگرافر، جونیئر اکاؤنٹینٹ، گرامین ڈاک سیوک، انکم ٹیکس انسپکٹر، ٹیچر، نرس، ڈاکٹر، سماجی سلامتی افسر، پی اے، ایم ٹی ایس وغیرہ جیسی مختلف پوزیشنوں/ اسامیوں کو پر کریں گے۔
اس روزگار پروگرام کے دوران، نوتقرر شدہ افسران کے ’کرم یوگی پرارمبھ‘ ماڈیول سے سیکھنے سے متعلق تجربے کو بھی ساجھا کیا جائے گا۔ ’کرم یوگی پرارمبھ‘ ماڈیول مختلف سرکاری محکموں میں نوتقرر شدہ تمام افراد کے لیے ایک آن لائن اورئنٹیشن کورس ہے۔
کامرس اور صنعت کی وزارتہ
بھارت اور بنگلہ دیش کے درمیان تجارتی اصلاحات کی تدابیر کے شعبے میں تعاون کا ایک فریم ورک قائم کرنے کے لئے مفاہمت نامہ
نئی دہلی، 20 اپریل 2021، وزیراعظم جناب نریندر مودی کی صدارت میں مرکزی کابینہ نے جمہوریہ ہند کے ڈائرکٹر جنرل آف ٹریڈ ریمیڈیز اور عوامی جمہوریہ بنگلہ دیش کے بنگلہ دیش ٹریڈ اینڈ ٹیرف کمیشن کے درمیان تجارتی اصلاحات کی تدابیر کے شعبے میں تعاون کا ایک فریم ورک قائم کرنے کے لئے ڈھاکہ میں 27 مارچ 2021 کو جس مفاہمت نامے پر دستخط ہوئے تھے، بعد از وقوعہ واقعہ منظوری دی ہے۔
مقاصد
اس مفاہمت نامے کا بنیادی مقصد تجارتی اصلاحات کے شعبے میں دونوں ممالک کے درمیان تعاون کو فروغ دینا ہے، جس میں بھارت اور بنگلہ دیش کے درمیان دو طرفہ تجارت میں اینٹی ڈمپنگ کاؤنٹر ویلنگ اور حفاظتی اقدامات کے شعبے میں عالمی تجارتی تنظیم کے مختلف ضابطوں کے مطابق سرگرمیاں، معلومات کے تبادلے، صلاحیت سازی کی سرگرمیاں انجام دینے سے متعلق وسیع پیمانے پر سرگرمیاں شامل ہیں۔
مفاہمت نامے کا مقصد دونوں ممالک کے متعلقہ حکام کے درمیان بہتر تعاون کو فروغ دینا ہے تاکہ دونوں ممالک کے درمیان ناجائز تجارتی طریقوں کی حوصلہ شکی کی جاسکے اور قانون پر مبنی دو طرفہ تجارت کو فروغ دیا جاسکے۔
۔۔۔۔۔۔۔۔۔۔۔
ش ح۔ا گ۔ن ا۔
U-3843
(Visitor Counter : 96